**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱԲՈՎՅԱՆ ՔԱՂԱՔԻ 3-ՐԴ ՄԻԿՐՈՇՐՋԱՆԻ ԹԻՎ 10/4 ՀԱՍՑԵՈՒՄ ԳՏՆՎՈՂ ՀՈՂԱՄԱՍՆ «ԿՈՏԱՅՔ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 3-րդ ենթակետի, 2-րդ կետի պահանջներին համապատասխան։
«ԿՈՏԱՅՔ» սահմանափակ պատասխանատվությամբ ընկերությանը Աբովյան համայնքի Աբովյան քաղաքի 3-րդ միկրոշրջանի թիվ 10/1 հասցեում ունի սեփականության իրավունքով իրեն պատկանող (հիմք՝ 2023 թվականի հուլիսի 18-ի N 18072023-07-0217 վկայական) 07-002-0057-0168 կադաստրային ծածկագրով բնակավայրերի նպատակային նշանակության 706.1 քառակուսի մետր մակերեսով բնակելի կառուցապատման հողամաս։ Հարևանությամբ գտնվող Աբովյան համայքի սեփականություն հանդիսացող (հիմք՝ 2025 թվականի սեպտեմբերի 09-ի N 22092025-07-0054 վկայական) Աբովյան համայնքի Աբովյան քաղաքի 3-րդ միկրոշրջանի թիվ 10/4 հասցեում գտնվող 07-002-0057-0174 կադաստրային ծածկագրով 90.75 քառակուսի մետր մակերեսով բնակավայրերի նպատակային նշանակության բնակելի կառուցապատման հողամասը սահմանակից է 07-002-0057-0174 կադաստրային ծածկագրով հողամասին։ Ընդլայնվող և օտարվող հողամասի դիրքի կամ ռելիեֆի առանձնահատկություններից ելնելով՝ ընդլայնվող հողամաս տրանսպորտային միջոցներով մուտք գործելու որևիցե այլընտրանքային հնարավորություն առկա չէ, բացի օտարվող հողամասից և ընդլայնվող հողա մաս հնարավոր է մուտք գործել բացառապես օտարվող հողամասից։
 Վերը նշված հանգամանքը ՀՀ կառավարության 2016 թվականի մայիսի 26-ի N 550-Ն որոշման հիման վրա հիմք է սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։ Օտարվող հողամասը գտնվում է տարածագնահատման գոտիականության 10-րդ գոտում և հողամասի կադաստրային արժեքը մեկ քառակուսի մետրի համար կազմում է 16 176.6 դրամ։
 «Աբովյան համայնքի սեփականություն հանդիսացող Աբովյան համայնքի Աբովյան քաղաքի 3-րդ միկրոշրջանի թիվ 10/4 հասցեում գտվող հողամասն «ԿՈՏԱՅՔ» սահմանափակ պատասխանատվությամբ ընկերությանը ուղղակի վաճառքով, ընդլայնման նպատակով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին որոշման ընդունման անհրաժեշտություն։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**